ব্লিস (চিত্র)
ব্লিস (ইংরেজি: Bliss), যার মূল শিরোনাম বিউকলিক গ্রিন হিলস (ইংরেজি: Bucolic Green Hills), মাইক্রোসফট কোম্পানির উইন্ডোজ এক্সপি অপারেটিং সিস্টেমের পূর্বনির্ধারিত কম্পিউটার ওয়ালপেপার। এটি মার্কিন যুক্তরাষ্ট্রের ক্যালিফোর্নিয়া রাজ্যের ওয়াইন কান্ট্রিতে অবস্থিত লস কার্নারোস আমেরিকান ভিটিকালচারাল এরিয়ার সবুজ পাহাড় ও সাদা মেঘসহ নীল আকাশের চিত্র। ১৯৯৬ সালের জানুয়ারি মাসে চার্লস ও'রিয়ার এই আলোকচিত্রটি তুলেছিলেন এবং ২০০০ সালে মাইক্রোসফট এর মালিকানা ক্রয় করেছিলেন। এক অনুমান অনুযায়ী কয়েকশো কোটি লোক এই চিত্রটি দেখেছেন, যার ফলে এটি ইতিহাসের সম্ভবত সবচেয়ে বেশি পরিমাণে দেখা আলোকচিত্র হয়ে উঠেছে।